గార్త్ రిస్క్ హాల్బర్గ్ రాసిన పుస్తకం ఆధారంగా
ఇలా చేయడం ఫర్వాలేదు అంటావా? నా ఉద్దేశం, మనం చిక్కుల్లో పడటం నాకు...
మనం చిక్కుల్లో పడటం నాకు ఇష్టం లేదు.
మనం చేసేది ఖచ్చితంగా తప్పే,
కానీ మనం పట్టుబడితే, ఇంత రిస్కు తీసుకున్నందుకు ఫలితం ఉంటుంది.
హాయ్. తను కూడా నాతో వస్తాడు.
థాంక్యూ.
- ఇది ఏంటి? - నా ఆనందాల నిలయం.
సరే. తరువాత ట్రేలో ఉంచు.
- అంచుని పట్టుకోవాలా? - ఆ ఆంచు.
- అలాగే. - మెల్లగా. ఆ స్టాపర్ లో పెట్టు.
- అదే విధంగానా లేదా... - పైకి.
- ముందు వైపు పైకి. ముందు వైపు పైకి. అలాగ. - పైకా?
- చాలా బాగుంది. - బాగుంది.
అయితే, మరి నికీకి నీ కానుక నచ్చిందా?
నువ్వు ఇచ్చిన ఆ పుస్తకం?
అవును, అతనికి నచ్చింది.
మంచిది.
కడిగిన పటకార్లు వాడాలి, చార్లెస్.
ఈ రసాయనాలలో కలిపి ముంచకు, సరేనా?
సరే. సారీ.
నువ్వు ఇంకా నికీ ఎక్కువ కలుస్తుంటారా, లేదా...
కలుస్తాం అనుకుంటా.
అతనితో వీలైనంత సమయం గడపడానికి ప్రయత్నిస్తాను.
అతడి నుండి నేను నేర్చుకోవలసింది చాలా ఉంది అనిపిస్తుంది.
నా నుండి నువ్వు నేర్చుకోవలసింది చాలా ఉన్నట్లు.
ఫోటోలు కడగడానికి రెడీగా ఉన్నావా?
అవును. సిద్ధమే.
థాంక్యూ.
దాన్ని కింది వరకూ నొక్కి ఉంచేలా చూడు.
ఎందుకంటే ముద్ర గాఢంగా పడాలి.
సరే. ఇరవై నాలుగు ఫ్రేములు, బ్లాక్ ఇంకా వైట్.
పన్నులతో కలిపి 16.99 డాలర్లు. రేపటికి రెడీ చేసుకోండి. ఫోటోలు తీసుకెళ్లే ముందు డబ్బు కట్టండి.
మంచిది. 16.99 డాలర్లు సంపాదించడానికి నాకు కాస్త సమయం దొరుకుతుంది,
అది నేను ఎలాగో అలా సంపాదిస్తాను, ఎందుకంటే ఆ ఫిల్మ్ చాలా విలువైనది.
నాకు, విలువైనది.
ఓహ్, అవునా?
అవును. మన మధ్య ఏమైనా ఒప్పందం లాంటిది ఉందా,
అంటే డాక్టర్ కీ, రోగికీ మధ్య ఉండే గోప్యత ఒప్పందం లాంటిది?
నా ఉద్దేశం, అలాంటి ఒప్పందం నాకు నా థెరపిస్ట్ డాక్టర్ ఆల్ట్ షుల్ తో ఉంది.
సరే. ఖచ్చితంగా లేదు, కానీ ఆందోళన పడకు.
నేను చాలా చూశాను. నగ్నమైనవి, శవాలు, రకరకాల సెక్స్ ఫోటోలు.
నా ఉద్దేశం, ఈ రోల్ లో ఏం ఉంది? వాటిని మించి ఉంటుందా?
దయచేసి, ఈ విషయం మన మధ్యనే ఉంచుకుందాం.
పూర్తి మౌనం, బ్రదర్.
న్యూ యార్క్ సిటీలో ఎలాంటి రహస్యాలు ఉండవు.
ఎవరో ఒకరు ఏదో ఒకటి చూస్తారు, ఏదో ఒకటి వింటారు.
పైగా, మనం ఇరవై నాలుగు గంటలూ ఎక్కడెక్కడ తిరిగాము, ఏం చేస్తున్నామూ,
- ఆ ఆధారాలు ఇస్తూనే ఉంటాము... - శారీరకంగా వెలువడే ద్రవాలు.
అన్ని చోట్లా కెమెరాలు ఉంటాయి.
క్రెడిట్ కార్డు రశీదులు, ఫోన్ రికార్డులు, పార్కింగ్ టికెట్లు...
బెర్కోవిట్జ్ అనే సీరియల్ కిల్లర్ పార్కింగ్ టికెట్ వల్ల దొరికిపోయాడు.
ఖచ్చితంగా. ఈ నగరం ఎప్పుడూ తెలుసుకుంటుంది.
ఆ పార్కులో దొరికిన అమ్మాయి పేరు సమంత యెంగ్ అని మీకు చెప్పినప్పుడు,
అది తాజా సమాచారంగా మీకు అనిపించలేదు.
మేము ఆమె పేరుని పబ్లిక్ గా ఇంతవరకూ ప్రకటించలేదు, కాబట్టి మీకు ఎలా తెలిసింది?
నా భార్య, చెప్పింది.
మీ ఉద్దేశం మీ మాజీ భార్యనా?
తను ఇంకా నా మాజీ భార్య కాలేదు.
రీగన్ నాకు ఏం చెప్పిందంటే జూలై నాలుగో తేదిన తన తండ్రి ఇంటి దగ్గర పార్కులో
ఎన్.వై.యు. స్టూడెంట్ మీద ఎవరో కాల్పులు జరిపారని చెప్పింది.
న్యూ యార్క్ యూనివర్సిటీలో దాదాపు 40 వేల మంది స్టూడెంట్స్ ఉంటారు.
అందులో సగం మంది అమ్మాయిలు ఉంటారు. మరి ఆమె అని ఎలా అనుకున్నారు?
నేను నిజానికి తనే అయి ఉంటుంది అనుకోలేదు, కానీ ఎందుకైనా మంచిదని ఒకసారి తెలుసుకోవాలి అనుకున్నాను.
ఆమె నా ఫోన్ కాల్స్ కి బదులు ఇవ్వకపోవడంతో, నేను తన హాస్టల్ కి వెళ్లి...
ఈ సిటీ ఎప్పుడూ తెలుసుకుంటుంది.
ఆ తరువాత నేను హాస్పిటల్ కి వెళ్లాను.
ఆమె ఎక్కడ ఉందో పేపర్ లో చదివాను. కానీ నన్ను లోపలికి వెళ్లనివ్వలేదు,
కానీ అక్కడ ఆమెకు ఇష్టమైన ఏదో పాట వినిపించింది, అప్పుడు నాకు... నాకు తెలిసింది.
సామ్ మీద కాల్పులు జరిగినప్పుడు మీరు ఎక్కడ ఉన్నారు?
ఇంట్లో ఉన్నాను. నేను ఇంట్లో ఒంటరిగా ఉన్నాను.
అది మంచి సాకు కాదు, కానీ అంత మరీ చెడ్డదీ కాదు.
- దాన్ని రుజువు చేయడం మీకు చాలా కష్టం అవుతుంది. - అవును, దాన్ని కాదనడం కూడా మాకు కష్టమే.
మీరు మా కాపలాదారుడిని కనుక్కోవచ్చు. నగరం ఎప్పుడూ తెలుసుకుంటుంది, కదా?
ఆ టీనేజ్ అమ్మాయితో మీకు ఉన్న సంబంధం, అది గనుక బయటకు వస్తే,
మీరు చాలా నష్టపోవలసి వస్తుంది.
ఆమె నోరు మూయించాలని మీరు అనుకునే అవకాశం ఉంది కదా.
లేదా బహుశా అది ముగిసిపోయి ఉండాలి,
మీరు ఒక మధ్యవయసు నిరుత్సాహకరమైన జోడీ అని ఆమె గ్రహించి ఉంటుంది,
కానీ అది మీకు నచ్చి ఉండకపోవచ్చు.
ఈ కేసులో నేరం చేయాలన్న ఉద్దేశం లేకపోలేదు. ఒక ఆయుధం మాత్రం అవసరమైంది.
మీ దగ్గర సొంత గన్ ఉందా, మిస్టర్ ల్యాంప్ లైటర్?
గన్? లేదు.
మిస్టర్ ల్యాంప్ లైటర్, మీరు ఇంక వెళ్లవచ్చు.
ఇతను ఇంతకాలం బయట స్వేచ్ఛగానే తిరుగుతున్నాడు. అతనే స్వచ్ఛందంగా వచ్చాడు. మేము ఊరికే మాట్లాడుకుంటున్నాం.
- అతనికి లాయర్ ఎవరూ లేరు. - ఆయన లాయర్ కోసం అడగలేదు.
మిస్టర్ ల్యాంప్ లైటర్, దయచేసి వెళ్లండి.
నేను...
ఇది ముగిసింది.
మా బాస్ చెప్పింది విన్నారు కదా.
మీరు సమయం కేటాయించినందుకు థాంక్స్. ఆమెని కాల్చిన వారిని మీరు కనుక్కుంటారని ఆశిస్తా.
ఇది నా నిర్ణయం కాదు. పై నుండి ఆదేశాలు వచ్చాయి.
మీ పైన ఇంకెవరు ఉన్నారు?
లోపలికి రా.
నేను నీకు "థాంక్యూ" చెప్పాలి.
ఎవరైనా మనల్ని కాపాడినప్పుడు సాధారణంగా ఆ మాటే చెబుతారు.
నీ సహాయం కోసం నేను అడగలేదు.
నువ్వు అడగనక్కర లేదు. మనం అంతా ఒక కుటుంబం.
నాకు నువ్వు ఇచ్చిన ఆ గన్, అది ఇంక నా దగ్గర లేకపోయినా,
అది మన ఇద్దరిలో ఎవరినైనా పట్టిస్తుందా?
ఆ గన్ ని నువ్వు ఎక్కడైనా పారేశావా, లేక ఎవరైనా దాన్ని తీసుకున్నారా?
అది రీగన్ పనా? అసూయ కొద్దీ ఆమె ఆ అమ్మాయి మీద కాల్పులు జరిపింది అంటావా?
లేదు. ఖచ్చితంగా చేసి ఉండదు.
మరి ఎవరు కాల్చారు?
నీ భారం ఇంక తగ్గించుకో, ఇక నీ ముఖానికి ఏం అయిందో నాకు చెప్పు.
అంటే అది నీకు తెలియకపోవచ్చు. అలాగే వాళ్లు నీ దగ్గర పని చేయకపోవచ్చు.
కారు ఆపు.
హేయ్, దయచేసి కారు ఆపు. వెంటనే.
పోలీసులు నీ వెంట పడకుండా నేను ఆపగలను.
నా కుటుంబం నా బాధ్యత. నా సంగతి నేను చూసుకుంటాను.
నీకు ఉన్న అవకాశాల గురించి నేను అంత నమ్మకంగా లేనట్లు అనిపిస్తే క్షమించు.
దయచేసి, కారు తలుపు తెరుస్తావా?
తాళం తీయి.
నీ మనసు గనుక మార్చుకుంటే నాతో చెప్పు. కనీసం, నా మనసు మారే లోగా చెప్పు.
ఇప్పటికీ నిలిచి ఉంది
ఎప్పటికీ మరువద్దు 9.11.01
సెప్టెంబర్ 11 ఓ'హారాస్ రెస్టారెండ్ అండ్ పబ్
న్యూ యార్క్ నగరం
నేను చెబుతున్నాను, ఈ కేసులో, హామిల్టన్-స్వీనీ కుటుంబం పాత్ర ఉంది.
ఈ మనుషుల గురించి నేను మరికొన్ని విషయాలు తెలుసుకోవాలి.
ప్రయోజనం లేని పనులు చేయడం మాని, ఈ కేసుకు ఉపయోగపడే పనులు చేయాలి.
తరతరాలకు సరిపడా సంపద.
మన నగరంలో చాలా ఆకాశహార్మ్యాలు వాళ్లే కట్టారు. పెద్ద పదవుల్లో వాళ్లకి స్నేహితులు ఉన్నారు.
ఇదిగో ఈ కుడి వైపున ఉన్న వ్యక్తి, ఆ కుటుంబానికి పెద్ద.
కోట్లకు పడగలెత్తిన వాడు.
ఏదో ఆర్థిక నేరం కేసులో అతను ఇప్పుడు కష్టాల్లో ఉన్నాడు
అది ఏమిటో నాకు పూర్తిగా అర్థం కాలేదు, కానీ అది మాత్రం చాలా పెద్ద నేరం.
అదే ఈ కేసుతో ముడిపడి ఉండచ్చు కదా?
అసూయ గురించి లేదా ఆ అక్రమ సంబంధం గురించి సామ్ ని నోరు మూయించాలనే ఉద్దేశాలని మర్చిపో.
బహుశా అది వ్యాపారానికి సంబంధించినది కావచ్చు.
బహుశా, ల్యాంప్ లైటర్ ద్వారా,
ఆమెకు తెలియకూడని విషయం ఏదైనా తెలిసిపోయి ఉండచ్చు.
ఈ డబ్బులున్న కుటుంబం ఆ వృద్ధ తండ్రి మెట్రోపాలిటన్ నేరగాళ్ల కేంద్రానికి
వెళ్లకుండా వీళ్లు ఏదైనా చేయడానికి సిద్ధపడి ఉంటారు.
అయితే రేపు మనం వాళ్ల ఆఫీసుకి మళ్లీ వెళ్లి కొన్ని ప్రశ్నలు అడుగుదాం.
మనతో మాట్లాడటానికి ముందుకు వచ్చే ఒకళ్లిద్దరు ఉద్యోగుల్ని పట్టుకుందాం.
వాళ్లలో ఎవ్వరూ సంతోషంగా కనిపించడం లేదు. అందరూ ఏదో దాస్తున్నారు.
ఇలా చూడు, సామ్. నాకు ఏం చెప్పాలని ప్రయత్నిస్తున్నావు?
అవును.
ఏమొరీ గోల్డ్, నువ్వు ఒక చెత్తవెధవవి.
హామిల్టన్-స్వీనీ గ్రూప్
చార్లీ వెళ్లిపోతే అది నా తప్పు ఎలా అవుతుంది? నేను అతడిని చూసుకునే ఆయాని కాను కదా.
అతను వెళ్లిపోవడం సమస్య కాదు.
అసలు అతడిని మొదటే ఇక్కడికి రానివ్వకుండా ఉండాల్సింది.
- అతడిని నమ్మలేము. - నువ్వు ఎవ్వరినీ నమ్మవు, సోల్.
అవును, ఎందుకంటే ఈ ప్రపంచం మొత్తం మోసగాళ్లతో నిండిపోయి ఉంది.
నాకు ఇక్కడ బతకడం ఇష్టం. మనం చేస్తున్న పనిని నేను నిజంగా నమ్ముతున్నాను.
నేను నమ్మడం లేదా? ఏంటి...
- నేను ఇంతకాలం ఏం చేస్తున్నాను అంటావు... - బయట నేను ఎవర్ని చూశానో చూడండి.
హేయ్. ఎక్కడికి వెళ్లావు, బాబూ?
- ఊరికే నడక కోసం వెళ్లాను. - నడకకా? నీ కోసం పోలీసులు గాలిస్తున్నారు బాబు.
నన్ను ఎవ్వరూ చూడలేదు, సరేనా? దేవుడా.
నాలో అసహనం పెరిగిపోతోంది
ఎందుకంటే సామ్ కి ఏం జరిగిందో మనం తెలుసుకోలేకపోతున్నాం, అందుకే కాస్త ప్రశాంతత కోసం వెళ్లాను.
ఇప్పుడు ప్రశాంతత వచ్చిందా?
అవును, పూర్తిగా వచ్చింది.
డిటి, కొన్ని బీర్లు అందుకో.
చార్లీ, నాది మీన రాశి, కాబట్టి మీన రాశి వాళ్లని మోసం చేయలేవు.
నేను నీ అంతరాత్మని అచ్చంగా చూడగలను.
నీ మీద గౌరవంతో చెబుతున్నా, అది నిజం అని నేను అనుకోను.
సరే, మంచిది.
కానీ నీ బుర్రలో స్పష్టత లేదని నాకు తెలుసు. అది చాలా అయోమయంగా ఉంది.
నేను నీకు అబద్ధం చెప్పను.
నేను బయటకు వెళ్లాక, ఇంటికి తిరిగి వెళ్లిపోదాం అనుకున్నాను.
నడిచి అయినా వెళ్లిపోదాం అనుకున్నా.
ఫ్లవర్ హిల్ కి ఎలాగోలా తిరిగి వెళ్లిపోవాలని అనుకున్నా.
అయితే మరి ఎందుకు వెళ్లలేదు?
ఏడు గంటల పాటు నడవాలి అన్న నిజం తెలిసి కూడా ఎందుకు వెళ్లలేదు అంటావా?
నేను కేవలం,
నేను తిరిగి వెళ్లడానికి అక్కడ నాకంటూ ఏమీ లేదని గ్రహించాను.
నా పాత జీవితాన్ని నేను వదిలేసుకున్నాను.
ఇదే ఇప్పుడు నా సొంతిల్లు.
అయితే నీ సొంతింటికి స్వాగతం, చార్లీ.
తను చెప్పేది అబద్ధం.
అతనికి ఏదో తెలుసు లేదా అతనికి ఏవో అనుమానాలు ఉన్నాయి.
మొత్తానికి నేను అనుకున్నట్లే జరుగుతోంది.
దీని కవర్ పేజీని చించేశాడు. లోపల కొన్ని పేజీలు మిస్ అయ్యాయి.
కొన్నిసార్లు సామ్ తన పుస్తకాల ద్వారా తన భావాలని వ్యక్తం చేసేది.
ఆమె అందులో ఏం రాసిందో ఎవరికి తెలుసు?
నిక్.
ఏంటి ఇది? ఇలా చేయకండి.
నువ్వు నన్ను ఒక్కసారిగా భయపెట్టావు.
నేను పని చేస్తుండగా మధ్యలో అడ్డం రావద్దని మీకు ముందే చెప్పాను.
అది మీకు ఎంత మంచిదో నాకు కూడా అంతే మంచిది.
మనకి ఒక సమస్య వచ్చింది.
హమ్మయ్య.
నువ్వు ఇంటికి వస్తావని నేను నిజంగా ఊహించలేదు.
విల్ ఎక్కడ ఉన్నాడు?
అతను నిద్రపోతున్నాడు. బాగా ఆలస్యం అయింది.
ఏం జరుగుతోంది?
వాళ్లు నన్ను వెళ్లనిచ్చారు. నేను ఏమీ చెప్పలేదు. వాళ్లకి తెలియనిది ఏదీ చెప్పలేదు.
కానీ, చెప్పడానికి ఇంకేం ఉంది?
వాళ్లు...
నా దగ్గర తుపాకి ఉంది.
నేను దాన్ని బీరువాలో ఒక బ్యాగ్ లో భద్రంగా దాచి ఉంచాను.
నిజం, దాన్ని లోడ్ చేయకుండా ఉంచాను, కానీ మందుగుండు మాత్రం దానితోనే ఉంచాను.
ఇంట్లో నువ్వు గన్ ఉంచుకున్నావు.
ఆ గన్...
ఇప్పుడు కనిపించడం లేదు.
మన ఇంట్లో ఎవరో అపరిచుతులు దొంగతనం చేస్తే తప్ప,
వాళ్లు అది ఒక్కటే తీసుకువెళితే తప్ప...
ఆగు... ఓహ్, దేవుడా.
సామ్ తో నాకు ఉన్న సంబంధం గురించి విల్ కి తెలుసు.
ఆ గన్ గనుక వాడికి దొరికి ఉంటే...
అవును, నేను...
వాడు దొంగచాటుగా దాన్ని తీసుకువెళ్లి ఉంటాడు అనుకుంటా,
కానీ మనం నిజంగా అలా ఆలోచించగలమా...
నేను పార్టీకి వస్తున్నానని వాడికి తెలుసా?
తెలుసు.
వాడు నా కోసం వచ్చి ఉంటాడు. కానీ నా బదులు ఆమెని చూసి ఉంటాడు.
ఆమె నాతో మాట్లాడాలి అనుకుంటోందని వాడికి తెలిసి ఉండచ్చు.
విల్ గురించే ఆమె నాతో మాట్లాడాలి అనుకుని ఉండచ్చు.
లేదు.
మనం అసలు ఏం మాట్లాడుతున్నాం?
అసలు ఇది సాధ్యమయ్యే పనేనా?
ఖచ్చితంగా కాదు, కానీ అందరు తల్లిదండ్రులు ఇలాగే చెబుతారు కదా?
ఆ క్లీబోల్డ్ కుర్రాడి తల్లి టీవీలో ఏం మాట్లాడిందో చూశావు కదా.
ఎవరికి తెలుసు? నిజంగా ఎవరికి తెలుసు?
మనం వాడితో మాట్లాడాలి. మనం వాడిని నేరుగా నిలదీయాలి.
అవును.
కానీ, రేపు అడుగుదాం.
నేను బాగా అలసిపోయాను.
నువ్వు సోఫాలో పడుకోనక్కర లేదు.
లేదు, అది... నేను ఏమీ అనుకోను.
నేను కూడా ఏమీ అనుకోను.
ఫోటో తూర్పు నాలుగో వీధి కాపీ అండ్ ఫోటో సెంటర్
అంతరాయానికి క్షమించాలి, కానీ నేను ఒక వార్త తీసుకువచ్చాను.
అయితే, ఒక వీధి కళా బృందం ప్రదర్శన జరగబోతోంది.
నేను ఏం అనుకున్నానంటే, నీ పిచ్చి స్పాట్ సైన్ బోర్డులు
ఆ ప్రదర్శనలో పనికొస్తాయేమో, అంటే నీ పద ప్రయోగాలు ఇంకా... వావ్.
ఆనల్ వీధి
నిజానికి నేను నీకు అంతరాయం కలిగిస్తున్నాను.
నువ్వు రూపొందిస్తున్న ఈ కొత్త కళాఖండం ఏమిటి?
విలియమ్, ఇది...
ఇలాంటి కళాఖండాన్ని నువ్వు చిత్రించడాన్ని నేను ఎప్పుడూ చూడలేదు.
నువ్వు చూడలేదు ఎందుకంటే ఇది చిత్రకళ కాదు. జీవితం.
ఆ పార్కులో అమ్మాయి, నాకు కొన్ని ఆధారాలు వదిలింది.
ఆమె ఏదో అన్వేషిస్తోంది,
నా మాజీ బ్యాండ్ మిత్రులకీ ఇంకా నా కుటుంబ వ్యాపారాలకీ మధ్య లింకు గురించి అది అయి ఉంటుంది.
ఆమెని ఎవరు కాల్చారన్నది ఇక్కడే ఎక్కడో ఉంది.
లేదా అది త్వరలోనే తెలుస్తుంది.
ఆ సైన్ బోర్డులతో నీకు ఏం కావాలంటే అది చేసుకో.
బాగా మత్తులో ఉన్నప్పుడు వాటిని చేశాను.
అవి పరమ చెత్త వస్తువులు.
అవును, కానీ, "పరమ చెత్త వస్తువులు" ఈ మధ్య బాగా అమ్ముడుబోతున్నాయి, బాబు.
సరే, నేను గనుక ఇక్కడ లేకపోతే, నీ దగ్గర తాళం ఉంది.
నువ్వు ఎప్పుడైనా లోపలికి రావచ్చు.
నువ్వు ఎక్కడికైనా వెళ్తున్నావా?
నాలోని భయాల్ని ఎదుర్కోవడానికి ఎట్టకేలకు సిద్ధమయ్యాను అనుకుంటా.
హామిల్టన్-స్వీనీ గ్రూప్
ఇదే, నాలోని భయం.
సరే. నీ చిక్కుప్రశ్నల్ని నేను ఎప్పటికీ అర్థం చేసుకోలేను,
కానీ ఈ మిస్టరీ గనుక ఏదైనా సృష్టించేలా నిన్ను ప్రేరేపిస్తుంటే గనుక,
అది, అప్పుడు అది చాలా మంచి విషయం. తెలిసిందా?
నేనే బయటకు వెళ్లిపోతాను.
- హేయ్. - ఏంటి?
నీ కోసం కాకపోతే నేను ఇక్కడ ఉండే వాడిని కాదని...
నీకు తెలుసు, కదా?
నేను ఈపాటికి చనిపోయి ఉండేవాడిని.
ఆత్మహత్యో, కలుషితమైన సూది వల్లనో, లేదా ప్లేగ్ వ్యాధి వల్లనో.
మంచి స్నేహితులు, శుభ్రమైన సూదులు, ఇంకా టన్నుల కొద్దీ కండోములు.
అవే మనలో ప్రతి ఒక్కరినీ గట్టెక్కిస్తున్నాయి. సరేనా?
మీ నాన్నతో గతంలో జరిపిన సంభాషణలు కష్టంగా ఉండేవి, కానీ,
చివరికి, నిన్ను ఎవరో ఒకరు చూసుకుంటున్నారన్న భరోసాతో ఆయన చాలా ఉపశమనం పొందాడు.
కానీ, దాని తరువాత నువ్వు చాలా గందరగోళం సృష్టించావు.
ఆర్ట్ ఫోరమ్ లో వాళ్లు ఏమైనా మాట్లాడి ఉండచ్చు,
కానీ నేను ఒక మేధావిని అని నువ్వు అనుకోలేదు.
నువ్వు మేధావి కావల్సిన అవసరం ఉందని అనుకోలేదు.
మేధావులు చిన్నతనంలోనే చనిపోతారు,
కానీ నువ్వు చాలాకాలం మంచి వృద్ధుడిగా జీవిస్తావని నేను నమ్ముతున్నాను.
విల్, నువ్వు మమ్మల్ని నమ్మి ఏదైనా చెప్పచ్చు,
అయినా కూడా మేము నిన్ను ప్రేమిస్తాము.
పేరెంట్స్ గా నిన్ను కాపాడుకోవడం మా బాధ్యత.
నీకు అర్థం అవుతోందా?
నీకు నా గన్ దొరికింది అనుకుంటా.
నువ్వు దాన్ని తీసుకుని, ఎలా ఉపయోగించావో అని నాకు భయంగా ఉంది.
సారీ.
విల్.
ఆ తుపాకీని నేను చూశాను.
దాన్ని తీసుకున్నాను, కానీ నువ్వు అది గమనించలేదు.
అప్పుడు ఆ నోట్ ని నేను అమ్మకి పంపించాను.
మేము ఇల్లు వదిలి వెళ్లిపోయాము, అయినా కూడా నువ్వు ఎప్పుడూ ఏమీ మాట్లాడలేదు.
కానీ కొన్నిసార్లు పెళ్లి కాని వాళ్లు మంచి తల్లిదండ్రులు ఎలా అవుతారో
అలాంటి చెత్త విషయాలు మాట్లాడేవాడివి.
నీకు ఆ విషయం తెలిసిందని మీ నాన్నకి చెప్పాలి అనుకున్నావు.
గన్ ట్రిగ్గర్ నొక్కితే ఎలా ఉంటుందో చూడాలి అనుకున్నాను.
కానీ బులెట్ అలా దూసుకువెళ్తుందని ఊహించలేదు.
ఎవరికి తగిలింది?
పక్షికి.
ఆ తరువాత ఏం జరిగింది?
నాకు భయం వేసింది. భయం...
నేను భయపడిపోయి ఇంటికి వచ్చేశాను.
నువ్వు పార్కుకి వెళ్లలేదు కదా.
- సెంట్రల్ పార్క్ కి. నువ్వు వెళ్లలేదు కదా... - లేదు.
ప్రమాణం చేసి చెబుతున్నాను.
ఆ గన్ ఇప్పుడు ఎక్కడ ఉంది, బంగారం?
దాన్ని మన ఇంటి కిందకి విసిరేశాను. బ్రూక్లిన్ లో మన ఇంట్లో.
సరే, మరేం ఫర్వాలేదు.
నువ్వు దేని కోసం వెతుకుతున్నావో అది దొరికిందా?
హేయ్. నువ్వు ఇప్పటికే వెళ్లిపోయావు అనుకున్నాను.
నేను కొన్ని వస్తువులు తీసుకుని తినడానికి వెళ్లబోతున్నాను.
- మీకు కూడా ఆకలి వేస్తుండచ్చు అనుకున్నాను. - నేను మనసు మార్చుకున్నాను.
నువ్వు కూడా మాతో పాటు రావాలి అనుకుంటా.
అక్కడ రిపోర్టర్లు ఇంకా ఫోటోగ్రాఫర్లు ఉంటారని చెప్పావు,
కానీ, నా కోసం పోలీసులు గాలిస్తున్నారు. అక్కడ భద్రంగా ఉండదు అనుకుంటా.
అవును, అందుకే నీ కోసం ఇది కొని తీసుకువచ్చాను.
ఇలా చూడు.
ఇది బ్లూమ్ బర్గ్ మాస్కు.
ఇది నవ్వు తెప్పిస్తోంది, కదా?
పద, చార్లీ.
అందరూ ఎదురుచూస్తున్నారు. పద.
నిజంగానే చెబుతున్నావా?
అవును. దాన్ని ముందు విసిరిపడేయ్.
మనం కలిసి ఈ పని చేసినందుకు సంతోషంగా ఉంది.
అవును.
ఇది ఖచ్చితంగా మనం కలిసి చేసిన టాప్ ఫైవ్ పనుల్లో ఒకటి.
అవును.
కాలేజ్ గ్రాడ్యుయేషన్, మన పెళ్లి రోజు,
మన పిల్లల పుట్టినరోజులు,
ఆ తరువాత నేను, నా మాజీ భర్త కలిసి ఒక టీనేజ్ ఉంపుడుగత్తె మీద జరిగిన కాల్పుల్లో
ఒక ప్రధానమైన సాక్ష్యాన్ని కనిపించకుండా చేశాం.
ఈ రోజు ఏదో విజయం సాధించాం అని నువ్వు అనుకుంటే, అది నీ పిచ్చితనం.
హామిల్టన్ స్వీనీ గ్రూప్
హేయ్, ఈ భవనం మీద నా పేరు ఉంది, నేను పై అంతస్తుకి వెళ్లాలి అనుకుంటున్నాను.
- తప్పకుండా వెళ్లండి. - థాంక్స్.
అయితే ఆ వదంతులు నిజమే అన్నమాట.
ఇది నిజంగా ఒక సర్ ప్రైజ్.
హలో, ఏమొరీ.
కిందటిసారి నిన్ను చూసినప్పుడు ఎలా ఉన్నావో ఇప్పుడు కూడా సరిగ్గా అలాగే ఉన్నావు.
వ్యాయామాలు, పౌష్టిక ఆహారం, ఇంకా బాడెన్-బాడెన్ దగ్గర ఒక డాక్టర్ సలహాలు.
సరే.
అప్పట్లో నువ్వు రెండు ముఖాల, మోసకారిగా కనిపించేవాడివి అని అన్నాను,
ఇంకా ఇప్పటికి కూడా అలాగే ఉన్నావు అంటున్నాను.
విలియమ్, ఎప్పటిలాగే నీ పదునైన మాటలు ఆహ్లాదాన్ని కలిగిస్తున్నాయి.
లోపలికి వెళ్లాలి అనుకుంటున్నావా?
కూర్చో.
లేదు, నేను ఇక్కడ ఉండటం లేదు.
అది చాలా దారుణం.
తమకు దక్కిన గౌరవాన్ని విచ్చలవిడిగా దుబారా చేస్తూ తాము చేసిన తప్పుల్ని కప్పి పుచ్చుకోవడానికి
వెటకారంతో మాట్లాడే పరాన్నబుక్కులతో కలిసి సమయం గడపడాన్ని నేను ఎప్పుడూ ఆస్వాదిస్తాను.
నిజం, నువ్వు పుట్టిన ప్రాంతంలోనే నేను కూడా పుట్టి ఉంటే,
ఈ పాటికి మనం బాహాబాహీ కొట్టుకుంటూ ఉండేవాళ్లం.
నీకు స్పష్టంగా చెప్పాలంటే, నా తప్పుల్ని కప్పుపుచ్చుకోవడానికి నేను ఇలా వెటకారంగా మాట్లాడుతున్నాను.
నేను ఎక్కడ నుండి వచ్చానో నీకేం తెలుసు?
నువ్వు గెలుపుకి ఒక పెన్ను రాత దూరంలో ఉంటావు,
అందుకోసమే నువ్వు ఇక్కడికి వచ్చావు, అవునా?
మీ నాన్న వ్యాపార సమస్యలు గురించా?
నీ ఆస్తిని దక్కించుకోవడం కోసం వచ్చి ఉంటావు,
లేదా కనీసం ఈ రాక్షస సోదరుడు దాన్ని సొంతం చేసుకోకుండా ఆపడానికి వచ్చి ఉంటావు.
నిజం, నువ్వు నన్ను ఏమని పిలుస్తావో నాకు తెలుసు.
అలాగే నీ వోటింగ్ హక్కుల్ని నువ్వు ఇప్పటికీ వదులుకోలేదని కూడా నాకు తెలుసు.
ఈ వ్యాపారం గురించి నేను ఏమీ పట్టించుకోను.
నేను ఎప్పుడూ పట్టించుకోలేదు. ఇంకెప్పుడూ పట్టించుకోను కూడా.
నేను ఒక మిస్టరీని పరిష్కరించాలని ఇక్కడికి వచ్చాను.
సెంట్రల్ పార్కులో కాల్పులకు గురైన అమ్మాయి నా బ్యాండ్ కి అభిమాని.
హామిల్టన్-స్వీనీ సంస్థ బ్రాంక్స్ లో దహనం అయిపోయిన
కొన్ని భవనాలని కొనుగోలు చేస్తోంది.
నికీ ఖేయాస్ కి ఈ అమ్మాయి తెలుసు.
ఇంకా చాలా విచిత్రంగా, దుర్మార్గంగా,
అది ఎలాగో నేను త్వరలోనే కనిపెడతాను,
నికీ, అంటే, అతనికి నువ్వు కూడా తెలుసు.
కానీ నువ్వు చాలా తెలివైన వాడివి కాబట్టి ఇప్పుడు ఏదీ మూర్ఖంగా మాట్లాడవు అని నాకు తెలుసు.
నేను ఇక్కడికి ఎందుకు వచ్చానంటే
గువ్వలాంటి నీ చిన్న కళ్లలోకి చూస్తూ
నిన్ను ఓడించబోతున్నాను అని చెప్పడం నాకు చాలా హాయిని కలిగిస్తుంది, చెత్తవెధవ.
నాకు ఆ అమ్మాయి ప్రపంచం తెలుసు, నాకు నీ ప్రపంచం కూడా తెలుసు,
అవసరమైతే నేను పోలీసుల్ని వెంటనే రంగంలోకి దింపగలను.
నిజానికి నేను నా అత్యుత్తమ కళాఖండాన్ని తయారు చేస్తున్నాను.
అది చాలా భారీగా, అందంగా కాన్వాస్ మీద కనిపిస్తూ
ఈ మొత్తం కథని వివరిస్తుంది.
ఇంకా సరిగ్గా అక్కడ, ఖచ్చితంగా మధ్యన...
పోలీసులు నీకు తీసే ఫోటో ఉంటుంది.
ఇది నీకు హెచ్చరిక అనుకో.
మీ నాన్నకి నీ నమస్కారాలు తెలియజేయమంటావా?
నువ్వు ఆయనని తరచు కలుసుకునే స్థితిలో లేవని తెలుసు,
కానీ ఆయనకు రోజులు దగ్గర పడుతున్నాయి.
నేను కూడా అదే విన్నాను.
కానీ ఆయన ఇంకా చనిపోలేదు కదా.
ఎవరికి తెలుసు?
బహుశా నువ్వు వెళ్లిపోయాక, మా కుటుంబం మళ్లీ కలిసిపోవచ్చు.
- మళ్లీ ఏంటి? - మిమ్మల్ని డిస్టర్బ్ చేస్తున్నందుకు సారీ, మిస్టర్ గోల్డ్,
కానీ మన భవనం ముందు ఏదో జరుగుతోందని వార్తలు వస్తున్నాయి.
- ఏం జరుగుతోంది? - ఖచ్చితంగా తెలియదు. ఒక నిరసన ప్రదర్శన?
సరే, థాంక్యూ, అందరికీ!
మీరు కొద్దిగా గోల చేస్తే నాకు వినాలని ఉంది.
ఈ రోజు ఇక్కడికి వచ్చినందుకు అందరికీ ధన్యవాదాలు,
కానీ మరీ ముఖ్యంగా, ఈ నగరం కోసం మీరు ఆలోచిస్తున్నందుకు థాంక్స్.
ప్రతి రోజూ మనం ఈ వీధుల్లో జనం ఎలా కష్టాలు పడుతున్నారో చూస్తున్నాం...
అవును!
...కేవలం తమ కుటుంబ వ్యాపారాలను నిలబెట్టుకోవడం కోసం.
తమ అద్దెలు వసూలు చేసుకోవడం కోసం.
కానీ కొంతమంది ఇలాంటి వెధవలు ఉన్నారు.
ఆ హామిల్టన్-స్వీనీ యజమానులు,
ఈ నగరంలో ఎన్నో భవనాలని కారు చౌకగా సొంతం చేసుకుంటున్నారు.
ఇంకా అక్కడ సంపన్నుల కోసం లగ్జరీ అపార్టుమెంట్లని నిర్మిస్తున్నారు,
- వాళ్లు కనీసం అందులో నివసించరు కూడా. - అది నిజం!
అవును కదా? అది సరైనది కాదు కదా.
కాదు!
చెత్త.
చెత్త డిటాక్స్.
ఇంకా ఈ మీడియా వారు, ఈ మీడియా మన ఉద్యమాన్ని తప్పుగా చిత్రీకరించాలని చూస్తోంది,
కానీ వాళ్ల ద్వారా మన సందేశం విస్తృతంగా ప్రచారం అవుతోంది.
నిజం. విజ్ఞానమే మన శక్తి.
విజ్ఞానమే శక్తి.
- నేను చెప్పినది చెప్పండి. విజ్ఞానం... - విజ్ఞానం...
- మన శక్తి! - మన శక్తి!
విజ్ఞానం...
- మన శక్తి! - మన శక్తి!
- విజ్ఞానం... - విజ్ఞానం...
- మన శక్తి! - మన శక్తి!
- విజ్ఞానం... - విజ్ఞానం...
- మన శక్తి! - మన శక్తి!
- సరే! హేయ్, హేయ్! - యో.
నిన్ను ఉద్యోగం నుండి తప్పించినందుకు ప్రతీకారంగా ఈ దయనీయమైన నిరసన చేస్తున్నావని నాకు అనిపిస్తోంది.
...ఇంక వెళ్లాలి!
డిటెక్టివ్ పార్సా ఇంకా మెక్ ఫాడెన్. మమ్మల్ని పై అంతస్తుకు రమ్మని చెప్పారు.
మా పోరాటాన్ని నీ ఆఫీసు ఎదుటికి తీసుకువచ్చాము.
సరే, నీకు ఇదే ముందస్తు హెచ్చరిక.
విలియమ్ హామిల్టన్-స్వీనీ 3 కాసేపట్లో బయటకు రాబోతున్నాడు.
- హో, హో! - హో, హో!
అతను ప్రస్తుతం చేస్తున్న పని గురించి ప్రస్తావించాడు.
ఒక కొత్త కాన్వాస్.
మేము దానిని రీషెడ్యూల్ చేయబోతున్నాము.
మన ఇద్దరి మధ్య ఉన్న సంబంధాన్ని, పార్కులో ఆ అమ్మాయి కేసుతో మనకి ఉన్న లింకుని
రుజువు చేయాలని,
అతను పట్టుదలతో ఉన్నాడు.
నువ్వు ఏం చేయాలని నేను ఆశిస్తున్నానో నీకు తెలుసు అనుకుంటా.
- హో, హో! - హో, హో!
- హామిల్టన్-స్వీనీ వెళ్లిపోవాలి! - నేను మనుషుల్ని చంపను.
నేను అలా వినలేదు.
హో, హో! హామిల్టన్-స్వీనీ వెళ్లిపోవాలి.
- హేయ్, హేయ్! హో, హో! - హేయ్, హేయ్! హో, హో!
హామిల్టన్-స్వీనీ ఇంక వెళ్లిపోవాలి!
- హేయ్, హేయ్! హో, హో! - హేయ్, హేయ్! హో, హో!
హామిల్టన్-స్వీనీ ఇంక వెళ్లిపోవాలి!
- హేయ్, హేయ్! హో, హో! - హలో?
నేను ఆ పనిలో ఉన్నాను.
- హేయ్, హేయ్! హో, హో! - వెళ్లు. అనుసరించు!
లేదు, మీరు కొనసాగించండి. కానివ్వండి...
హేయ్, నికీ... ఏం జరుగుతోంది?
ఆగు! భవనం లోపలికి మేము ప్రవేశించలేకపోయాం!
మనం మళ్లీ వద్దాం! సోల్, నాతో రా! నువ్వు, అతని స్టూడియోకి వెళ్లు!
చెత్త, బాబు.
- మా నగరం! - అతను ఎక్కడికి వెళ్లాడు?
- ఎవరి నగరం? - మా నగరం!
- ఎవరి నగరం? ఎవరి నగరం? - మా నగరం! మా నగరం!
హేయ్, పోలీస్!
హేయ్! ఆపు!
- ఆపు! హేయ్! - హేయ్, హేయ్.
మన నోళ్లు మూయించడానికి పోలీసులు ఇక్కడికి వచ్చారు.
పోలీసులు వద్దు, వాక్ స్వాతంత్య్రం ముద్దు!
ఓహ్, చెత్త!
ఎక్స్ క్యూజ్ మీ.
- దేవుడా. - విలియమ్, నన్ను గుర్తుపట్టావా?
నా సహచరుడి డెస్కు దగ్గర సంకెళ్లతో కూర్చున్నావు కదా.
- మీరు ఇక్కడికి నన్ను అనుసరించారా? - అవును, నేను మాత్రమే కాదు.
సరే. మీరు నా వైపు ఉన్నారు, కదా?
రక్షించడానికి, సహాయపడటానికి నిన్ను నేను నమ్మచ్చా?
ఇక్కడ నువ్వు మంచి వ్యక్తివి అని నేను ఎలా తెలుసుకోవాలి?
అంటే, నేను డబ్బున్న మనిషిని. కాబట్టి...
పైగా, నన్ను ఈ పరిస్థితి నుండి క్షేమంగా బయట పడేస్తే, ఈ కేసు పరిష్కారానికి నేను సాయం చేస్తా.
సరేనా? నేను సాయం చేయగలను.
జెంటిల్మన్.
ఎలాంటి అవకాశాలు ఉన్నాయి?
- సరే, ఇదంతా ఎలా ఉంది? - అంత బాగా లేదు, బిల్లీ.
- అది మరీ ఘోరం. - అంత మంచిగా లేదు.
మనం ఇక్కడే దిగాలి.
అలాగే. ఎన్.వై.పి.డి.
నాకు కొన్ని పేర్లు ఇంకా కొన్ని జవాబులు తక్షణం కావాలి.
హేయ్, నన్ను విడిచిపెట్టు!
నువ్వు ఎంత చెప్పినా వదల్ను, లేడీ.
చెత్త. ఆ తలుపుని పట్టుకుని ఆపండి.
ఎక్స్ క్యూజ్ మీ. సారీ. ఎక్స్ క్యూజ్ మీ. నా ఫ్రెండ్ ముందు ఉన్నాడు.
సారీ. ఎక్స్ క్యూజ్ మీ.
- నేను కాస్త ముందుకు వెళ్లాలి. - యో, జరగండి.
- సారీ. - బాబు, బాబు జరగండి, జరగండి.
అడ్డు రాకండి.
ఇదంతా ఏంటి, బ్రదర్? జరుగు!
ఎక్స్ క్యూజ్ మీ.
- నువ్వు వెళ్తావా? పద. సరే, బ్రదర్. - నిదానంగా మాట్లాడు.
ఇది మా నాన్నగారి గడియారం.
ఇది టైమెక్స్ వాచీ.
సెంటిమెంట్ పరంగా మాత్రమే ఇది విలువైనది.
నేను 16.99 డాలర్లకి ఇచ్చేస్తాను.
ఇవన్నీ నువ్వు ఎందుకు దాస్తున్నావు?
రెండు, మూడు, నాలుగు, ఐదు...
ఆ ఫిల్మ్ రోల్ లో ఎన్ని ఫోటోలు ఉన్నాయి?
- ఇరవై నాలుగు. - ఇక్కడ 21 మాత్రమే ఉన్నాయి. మూడు మిస్ అయ్యాయి.
బహుశా ఆ మూడు సరిగా రాకపోయి ఉండచ్చు. కొన్నిసార్లు అవి నల్లగా లేదా అస్పష్టంగా రావచ్చు.
కొందరు లెన్స్ క్యాప్ ఉంచి లేదా ఇంకోలా ఫోటోలు తీస్తారు. వాటిని ప్రింట్ చేయము...
లేదు. సామ్ లెన్స్ క్యాప్ ఉంచి ఫోటోలు తీయదు, సరేనా?
- అవి ఎక్కడ ఉన్నాయో నాకు చెప్పు చాలు! - హేయ్, నిదానించు, బాబు.
అవి నా దగ్గర లేవు.
ఎవరో ఈ ఉదయం వచ్చాడు, అవి చూస్తాను అని నాకు వంద డాలర్లు ఇచ్చాడు.
బహుశా కొన్నింటిని తన జేబులో పెట్టుకుని ఉంటాడు.
వాటిని నా కోసం మళ్లీ ప్రింట్ చేయి. వెంటనే.
మేము సింగిల్ ఫోటోలు ప్రింట్ చేయము.
నీ దగ్గర ఇంకో 16.99 డాలర్లు ఉన్నాయా?
పోరా, చెత్తవెధవ!
ఇప్పుడు నువ్వు ఎక్కడికి వెళతావు?
ఇలా చూడు, నువ్వు బాగా అలసిపోయావు.
బాగా పరిగెత్తి అలసిపోయావు.
పైగా, పరిగెత్తి ప్రయోజనం ఏం ఉంది?
మనం గొడవ పడుతున్నామా?
సరే, రద్దీగా ఉన్న సబ్ వేలో నువ్వు నన్ను షూట్ చేయలేదు.
నువ్వు నన్ను ఇక్కడ షూట్ చేయవు.
అవును, నువ్వు సరిగ్గానే చెప్పావు. మన మధ్య చాలా కాలంగా పరిచయం ఉంది.
నేను ఊరికే నీతో మాట్లాడాలి అనుకున్నాను.
నాతో పాటు అలా బయటకి నడిచి రా.
మాట్లాడదాం. నాతో నడిచి వస్తావా?
నీ వెనుకే వస్తాను.
అవును. నిజానికి, నాకంటూ కొన్ని ప్రశ్నలు ఉన్నాయి, నికీ.
విలియమ్, నేను.
నువ్వు ఎవరు?
నువ్వు ఏ గ్యాలరీలో పని చేస్తావు?
ఓహ్, లేదు, లేదు. అలా చేయద్దు.
సరే.
హలో? హలో. అవును, ఒక అగంతకుడు జొరబడ్డాడని రిపోర్ట్ చేస్తున్నాను...
చెత్త!
విద్యార్థులు ఇంకా అధ్యాపకుల ప్రవేశం మాత్రమే ఐడి తప్పనిసరి - ఎన్.వై.యు.
ఎక్స్ క్యూజ్ మీ. హేయ్.
సామాన్య జనావాసాల పునరుద్ధరణ వల్ల మొత్తంగా,
మన నగర పౌరుల సామాజిక ఆర్థిక మూలాలు దెబ్బతింటున్నాయన్న విషయం తెలుసా?
నాకు ఆసక్తి లేదు. థాంక్స్.
కనీసం మా సాహిత్యం వైపు ఒకసారి చూడచ్చు కదా.
నేను కేవలం నా బ్రెడ్ ముక్కని ప్రశాంతంగా తినాలి అనుకుంటున్నాను, సరేనా? ఇంకెవరినైనా చూసుకో.
నా ఉద్దేశం... సరే. నువ్వు తరువాతయినా చదవచ్చు, తెలుసా?
విజ్ఞానమే మన శక్తి.
- విజ్ఞానమే మన శక్తి. - నేను పొమ్మని చెప్పాను కదా.
సారీ.
నేను కేవలం... కొన్నిసార్లు నేను బాగా ఉద్వేగానికి లోనవుతుంటాను, తెలుసా?
- సరే. - ఇంకా నేను కేవలం... నాకు తెలియదు.
నిన్ను ఇబ్బంది పెట్టినందుకు సారీ. అది...
ఇది డైచ్ ప్రాజెక్ట్స్ గ్రూప్ ప్రదర్శన కోసం.
- అవును. - ఇది ఒక రకమైన పోస్ట్ పంక్ లాంటిది,
పౌర చిహ్నాలు, సైన్ బోర్డుల మీద తీవ్రమైన విమర్శ లాంటిది.
బాగా ఆకట్టుకుంటుంది.
జెనీ, హేయ్. ఈ రోజు విందుతో విలియమ్ ని సర్ ప్రైజ్ చేయబోతున్నాను.
అవి మంటలా?
అయ్య బాబోయ్! 911 కి ఫోన్ చేయి!
బ్రూనో కార్ ఇక్కడే ఉంది. బ్రూనో ఎక్కడ?
ఓహ్, దేవుడా. ఏం జరుగుతోంది?
మంటలు.
- అవును. మెసెరోల్ మొదలులో... - ఏంటి?
...ఇంకా బుష్విక్ ప్రదేశంలో ఉన్నాను.
ఇక్కడ అగ్ని ప్రమాదం గురించి చెప్పాలి.
మొత్తానికి ఏకాంతం దొరికింది.
నువ్వు కోరుకున్నది ఇదే కదా.
హేయ్, నాకు ఇదే చివరి మజిలీ అయితే గనుక,
కనీసం ఈ కథంతా ఏమిటో చెప్పు.
ఆ అమ్మాయికి ఏం అయింది, నికీ?
నువ్వు చెత్త వెధవవి...
నువ్వు ఆమె గురించి మాట్లాడకు.
సామ్ గురించి నీకు ఏమీ తెలియదు.
కానీ, నాకు తెలుసు అని అనుకుంటున్నాను.
ఆమె రాసింది అంతా చదివాను.
నీ చెత్త పనులన్నీ ఆమె ఇష్టపడింది, హా?
కానీ నిన్ను గుడ్డిగా నమ్మలేదు.
లేదు, తను మంచి అమ్మాయి.
తనకి కొన్ని విలువలు ఉన్నాయి, పరిమితులు ఉన్నాయి.
అవి నీకు కనిపించాయా?
అందుకే ఆమెని తొలగించాలి అనుకున్నారా?
లేదు, సోల్, సోల్, సోల్!
యో! సోల్, సోల్, సోల్, ఆ చెత్త వదిలేయ్. ఆ చెత్తని వదిలేయ్. పద.
యో, ఆ మురికి అమ్మాయి ఎక్కడ? మురికి అమ్మాయి ఎక్కడ?
వెనుక ఎవరో అరవడం నాకు వినిపించింది. బహుశా అక్కడ ఎవరో ఇరుక్కుపోయాడు.
- సాయం చేయండి! - మనం వెనక్కి వెళ్లాలి. తనకి సాయం చేయాలి.
- లేదు. మనం బయట పడాలి. - ఎవరైనా సాయం చేయండి!
ఎవరూ గాయపడరు అని ప్రామిస్ చేశావు!
చెత్త!
అది వదిలేయ్. మనం కాలిపోతాం.
- మనం వెనక్కి వెళ్లాలి! - లేదు.
- మనం అతడిని వదిలేయలేము! - సామ్!
మనం వెనక్కి వెళ్లాలి! వెనక్కి వెళ్లాలి!
మనం అతడిని కాపాడాలి!
నికీ, మనం వెంటనే వెళ్లిపోవాలి.
సామ్, పద. వెళదాం పద.
ఫ్రాంక్స్ క్రీడాసామగ్రి దుకాణం వ్యాయమ దుస్తులు - తుపాకులు
సారీ, బిలీ.
నువ్వు ఆశిస్తున్న జవాబులు వినకుండానే నువ్వు చనిపోబోతున్నావు.
నువ్వు నన్ను చంపేయబోతున్నావా?
నీ బ్యాండ్ నాయకుడిని నువ్వు చంపేయబోతున్నావా?
నాయకుడా?
నువ్వు వదిలేసి వెళ్లిపోయావు.
అది ఇప్పుడు నా బ్యాండ్.
నీ బ్యాండా?
హేయ్, చూడు. నేను నిన్ను చంపడం లేదు.
నేను చంపుతాను.
హేయ్. నువ్వు నిదానించు... కిందకి దిగు.
ఇక్కడ.
ఇది చాలా పెద్ద శబ్దం చేస్తుంది.
నువ్వు ఆ ఫోటో తీయడం నేను చూశాను.
- ఆ ఫిల్మ్ ఇలా ఇవ్వు. - సరే. నన్ను విడిచి పెట్టు.
ముందు నన్ను విడిచిపెట్టు.
సామ్!
సామ్, తలుపు తెరు!
నాకు ఆ ఫిల్మ్ ఇచ్చేయ్, సామ్.
సామ్, తలుపు తెరు!
సరే. ఆ ఫిల్మ్ మాత్రం తీసుకో.
కెమెరా వదిలేసేయ్. ప్లీజ్! దయచేసి కెమెరాని వదిలేయ్.
ప్లీజ్! ఇది మా అమ్మది!
ఛ.
ఒకప్పుడు, ఇతడిని నేను చాలా ఇష్టపడే వాడిని.
తెలుగు అనువాదం: సతీశ్ కుమార్